GiliGold/VAD_KnessetCorpus huggingface dataset:
<חנה שניצר: זאת אומרת, הם היו מודעים לצורך לעדכן, כי הם הבינו שהקבלנים לא יוכלו לספוג את זה לעצמם.
<חנה שניצר: זאת אומרת, זה משהו שכבר עלה בשנה שעברה.
מאיר כהן: אוקיי, בסדר, מאה אחוז.
מאיר כהן: תודה, גברתי, תודה רבה.
מאיר כהן: הסבר מפורט.
מאיר כהן: בבקשה, עוד מישהו רוצה להתייחס.
מאיר כהן: אדוני?
<אילן שמעוני: כן.
<אילן שמעוני: אילן שמעוני.
<אילן שמעוני: אני יושב ראש ארגון חברות הניקיון.
מאיר כהן: פגשתי אותך כבר, מר אילן שמעוני, לא?
<אילן שמעוני: לא.
מאיר כהן: לא פה?
מאיר כהן: או שיש שני ארגונים?
מאיר כהן: יש עוד ארגון?
<אילן שמעוני: יש שניים.
מאיר כהן: זהו, ידעתי.
<אילן שמעוני: יש ארגון יציג שאיתו מדברים, וזה אנחנו, שחתום על ההסכם הקיבוצי.
מאיר כהן: זה בערך מה שאמר השני – שזה אנחנו.
<אילן שמעוני: אז יש פה את הצד השני להסכם של ההסתדרות – היא תגיד לך בדיוק.
<אילן שמעוני: לא משנה.
<אילן שמעוני: אנחנו הארגון היציג.
<אילן שמעוני: אנחנו מטפלים בכל זה.
<אילן שמעוני: אנחנו גם הכתובת להיוועצות מטעם משרד העבודה, הרווחה והשירותים החברתיים, נכון להיום.
<אילן שמעוני: מה שחשוב לדעת הוא שהמענקים האלה מבחינת – אני לא אוהב את המילה קבלנים, אבל חברות הניקיון: זה פשוט שיפוי.
<אילן שמעוני: שיפוי.
<אילן שמעוני: החובה היא חובה של חברת הניקיון לשלם לעובדים על פי הצו, אבל בעצם יש פה פעולת שיפוי.
<אילן שמעוני: כלומר, חברת הניקיון צריכה לגבות את זה מהגוף המתוקצב, וזה בעצם הרעיון.
<אילן שמעוני: ומה שהיה עד היום: שהגוף המתוקצב, לא המדינתי אלא המתוקצב - - -
מאיר כהן: אתה אומר לי את הדבר הבא.
מאיר כהן: אתה אומר לי: אנחנו ניגשנו למכרז, הצענו הצעה, זכינו במכרז.
מאיר כהן: אנחנו מספקי שירות.
מאיר כהן: בא המחוקק ואמר לנו: אתם עכשיו צריכים לתת 1,000 שקלים ב-2016 ו-1,000 שקלים ב-2017.
מאיר כהן: זה לא היה חלק מההתחשבנות שאנחנו עשינו, לכן הגענו להסכמות.
מאיר כהן: תגיד לי אם אני צודק.
מאיר כהן: הגענו להסכמות מול מרכז השלטון המקומי וההסתדרות, שבעצם מי שמשפה אותנו זה אותו גוף שאנחנו לו נותנים שירות.
מאיר כהן: זאת אומרת, ראשי העיריות היו צריכים לדאוג שיהיה לכם עוד 2,000 שקלים לחלק לעובדים שלכם.
<אילן שמעוני: לא, לא רק ראשי עיריות - - -
מאיר כהן: אני סתם מביא לדוגמה, היות וזו דוגמה קרובה אליי.
<אילן שמעוני: אז אדוני היושב-ראש, יש את המדינה – כל המשרדים שאתה מכיר – ויש גופים שמתוקצבים, שזה לא רק רשויות מקומיות: זה גם גופי השכלה, זה הגופים הדו-מהותיים.
<אילן שמעוני: כל אלה – המענקים האלה חלים עליהם.
מאיר כהן: אתה יכול להגיד באיזה סכום מדובר?
<אילן שמעוני: באיזה סכום מדובר?
מאיר כהן: הסכום הכללי.
<אילן שמעוני: קצת מתקשה כי - - -
מאיר כהן: מישהו יכול להגיד פה?
<אילן שמעוני: אני יכול, אני יכול להעריך.
<אילן שמעוני: אני יכול להעריך שמדובר בכ-20 אלף עובדי ניקיון.
מאיר כהן: כ-20 אלף עובדי ניקיון, ועוד כמה עובדי שמירה?
<אילן שמעוני: אולי באותו יחס - - -
מאיר כהן: כ-40 אלף איש שצריכים לקבל 2,000 שקלים.
<אילן שמעוני: 40 אלף - - - שצריכים לקבל.
מאיר כהן: כמה זה בחישוב מהיר?
<אילן שמעוני: זה הרבה כסף.
מאיר כהן: 80 מיליון שקל.
מאיר כהן: הרבה מאוד.
מאיר כהן: כלומר, הכסף הזה צריך לבוא אליכם כשיפוי.
<אילן שמעוני: ואנחנו צריכים לשלם אותו.
מאיר כהן: גברתי מההסתדרות, זה חד פעמי, נכון?
מאיר כהן: ב-2016 וב-2017?
<חנה שניצר: שיטת המענקים החד פעמיים.
<חנה שניצר: כן.
<אילן שמעוני: אנחנו צריכים לשלם אותו, להביא אישור מרואה חשבון שאכן שולם.
<אילן שמעוני: בדרך כלל - - - לאותו עובד שבגינו שולם, ולאחר מכן לבוא בדרישה לתשלום, כמו שאתה מכיר ויודע, שמשולם אחרי 90 יום.
מאיר כהן: אוקיי, אתה מוסיף לנו עוד פרט.
מאיר כהן: אתה אומר שאתם, כמו שאתה יודע, שילמתם ואחרי זה אתם באים בדרישת שיפוי.
מאיר כהן: עכשיו, אתה יכול להגיד בוודאות שכל נותני השירות, כל הקבלנים שילמו?
מאיר כהן: זאת אומרת, יש קבלנים שבאו ואמרו: אין לנו אפילו כסף לשלם ולחכות שייתנו לנו שיפוי.
<אילן שמעוני: אז אוקיי.
<אילן שמעוני: אז הנושא הזה היה לכאורה לא ברור עד פסק הדין שניתן – פסק הדין, נדמה לי מעיריית ראשון לציון?
<אילן שמעוני: שבו בית המשפט בעצם קבע שעובד לא צריך להינזק.
<אילן שמעוני: החובה היא, קודם כל חובת התשלום של המעסיק הישיר, אבל בית המשפט קבע שבסופו של יום החובה למעלה היא של המשתמש בפועל, שהיא בעצם הרשות המזמינה.
<אילן שמעוני: אז אנחנו בעד התיקון הזה.
<אילן שמעוני: הוא צריך להופיע בוועדות המכרזים, הוא צריך לבוא במסמכי המכרזים, ואני לא זוכר שהוא נמצא.
<אילן שמעוני: הייתי אומר שבתחום המדינתי כולם יודעים, אבל כשזה מגיע לרשויות המקומיות הפריפריאליות – הן לא שמעו על זה.
<אילן שמעוני: אז צריך לראות איך - - -
מאיר כהן: אתה עכשיו עושה עוול לתחום שממנו אני בא - - -
<אילן שמעוני: לא, לא, לא, סליחה, אדוני: דימונה זה לא פריפריה.
<אילן שמעוני: אני מדבר על הרשויות המקומיות הקטנות.
<אילן שמעוני: אני לא מדבר על הרשויות - - -
מאיר כהן: אני יודע, אני יודע על מה אתה מדבר.
<אילן שמעוני: אני מדבר על הצפון הפרוע והדרום הפרוע – שלא רק זה שלא ידעו, אלא גם על עוד דברים אחרים.
מאיר כהן: הצפון לא פרוע והדרום לא פרוע.
מאיר כהן: יש רשויות – בוודאי ראיתם היום שמשרד החינוך החליט לפרסם את המפה הסוציואקונומית.
מאיר כהן: ראיתם.
מאיר כהן: אז יש שם אנשים שהם אנשים מכובדים וטובים, ויש שם ישובים שהמדינה הקימה אותם והפנתה להם עורף.
מאיר כהן: אז הם לא אנשים פרועים.
מאיר כהן: גם הבדואים לא פרועים, גם הערבים בצפון.
מאיר כהן: נוהגים בהם בהסתר פנים.
מאיר כהן: זה חשוב להגיד בכל ועדה ולא משנה מה היא.
מאיר כהן: גברתי, את רוצה להוסיף עוד משהו, עורכת הדין נטע ברנר נאור?
<נטע ברנר נאור: תודה.
מאיר כהן: עוד מישהו רוצה?
<נעה בן שבת: רק אולי להגיד שהתיקון מתייחס רק לתוספת השלישית ולא לתוספת השנייה.
<נעה בן שבת: זאת אומרת, לא תהיה אפשרות להטיל עיצומים כספיים, אלא פשוט שולחים את העובד להגיש את התביעה כנגד אותו מזמין שירות.
מאיר כהן: אנחנו נצטרך להצביע על זה, נכון?
<נעה בן שבת: נקרא את הצו.
מאיר כהן: תקראי את הצו.
<נעה בן שבת: צו להגברת האכיפה של דיני העבודה (שינוי התוספת השלישית לחוק), התשע"ז-2017.
<נעה בן שבת: "בתוקף סמכותי לפי סעיף 51(ב) לחוק להגברת האכיפה של דיני העבודה, התשע"ב-2011 (להלן – החוק), בהתייעצות עם שר האוצר, עם שרת המשפטים ועם הארגונים ובאישור ועדת העבודה, הרווחה והבריאות של הכנסת, אני מצווה לאמור: שינוי התוספת השלישית לחוק – 1.
<נעה בן שבת: בתוספת השלישית לחוק, בפרט (19), במקום "ו-7" יבוא: "7, ו-8", ואז אנחנו מוסיפים את אותו מענק.
מאיר כהן: יופי, היועצת המשפטית נעה בן שבת.
מאיר כהן: נמנעים – אין הצו להגברת האכיפה של דיני העבודה (שינוי התוספת השלישית לחוק), התשע"ז-2017, נתקבל.
מאיר כהן: שלום לכולם, בוקר טוב.
מאיר כהן: אנחנו פותחים את ישיבת הוועדה שתדון בהכנה לקריאה הראשונה של הצעת חוק המהנדסים והאדריכלים (תיקון – שינוי הרכב מועצת ההנדסה והאדריכלות), התשע"ז-2017.
מאיר כהן: יש לנו כאן רשימת מוזמנים.
מאיר כהן: גברתי היועצת המשפטית, בבקשה, סקירה.
<נירה לאמעי רכלבסקי: אולי אני אתן איזושהי סקירה על איפה אנחנו נמצאים.
<נירה לאמעי רכלבסקי: זאת בעצם הישיבה השלישית.
<נירה לאמעי רכלבסקי: אני מודה שאנחנו חשבנו שהכול יסתיים בישיבה אחת, אבל אני חושבת שסימן השאלה הגדול שעומד כרגע בחדר זה מהי בעצם עמדתו של השר, שלה אנחנו עדיין מחכים ואני מניחה שתיכף נשמע אותה.
<נירה לאמעי רכלבסקי: ממה שאני מבינה, הבקשה של המציעים בהצעת החוק היא בעצם להכניס בתוך תשעת הנציגים המקצועיים נקרא לזה, נציג אחד ייעודי לארגוני המהנדסים והאדריכלים העצמאיים.
<נירה לאמעי רכלבסקי: שהשר יוכל, על פי שיקול דעתו, לבחור, ונתנו לו כאן איזשהו שיקול דעת של ארגון שמייצג את המספר הגדול יותר.
<נירה לאמעי רכלבסקי: אני מבינה שעמדת השר היא שמה שחשוב לו זה שהאיזון בין נציגי הממשלה, שהם היום במועצה 13, לבין הנציגים החוץ ממשלתיים יישמר, וזה היה המסר ממנו, ממה שאני הבנתי טלפונית הבוקר – לא מעורכת הדין נטע ברנר נאור, מדבי.
<נירה לאמעי רכלבסקי: ושוב, עלו כאן הצעות שונות: חלקן קשורות, חלקן בעצם מוסיפות על הצעת החוק של ייצוג של צעירים.
<נירה לאמעי רכלבסקי: הייתה כאן הצעה שהדרך שבה ייבחר נציג נוסף יהיה בהוצאת קול קורא שתוציא המועצה עם העניינים שעל סדר היום.
מאיר כהן: אנחנו לא רוצים להתערב בשיקולי השר, אבל אני מציע שלא יחרגו ויישארו בתחום התשעה.
מאיר כהן: כי ככל שזה יגדיל ותוספות.
מאיר כהן: אני מכיר את המועצות האלה, שעד שאתה מכנס אותן.
מאיר כהן: אז בואו נישאר, אנחנו נצביע, נעביר את זה לשר, ואחרי זה השר, לקראת שנייה ושלישית.
<נטע ברנר נאור: עורכת הדין נטע ברנר נאור, הלשכה המשפטית, משרד העבודה, הרווחה והשירותים החברתיים.
<נטע ברנר נאור: כמו שהיועצת המשפטית נירה לאמעי רכלבסקי אמרה, הדבר הראשון והבסיסי הוא שבאמת האיזון יישמר בין נציגי הממשלה לנציגים המקצועיים.
מאיר כהן: את יכולה להגיד לנו, בבקשה: היום, התשעה מורכבים ממה?
<נטע ברנר נאור: אז בואו נתחיל צעד אחורה: חוק המהנדסים והאדריכלים קובע בסעיף 3 שתוקם מועצת ההנדסה והאדריכלות.
<נטע ברנר נאור: המועצה מורכבת מהשר או מי שמתמנה על ידו.
<נטע ברנר נאור: מן הסתם, זה לא השר; נציגי אקדמיה, שזה שני נציגי טכניון, נציג אחד של אוניברסיטת - - -
<נירה לאמעי רכלבסקי: ארבעה.
<נירה לאמעי רכלבסקי: אחד כפול ארבעה.
מאיר כהן: זה חשוב לי: שני נציגי טכניון - - -
<נטע ברנר נאור: שניים מהטכניון, אחד מאוניברסיטת תל אביב ואחד מאוניברסיטת בן גוריון.
<נירה לאמעי רכלבסקי: ארבעה - - -
<נטע ברנר נאור: 13 נציגי ממשלה - - -
מאיר כהן: המכללות לא משחקות תפקיד.
מאיר כהן: זה ארבעה.
<נטע ברנר נאור: 13 נציגי ממשלה ותשעה מהנדסים ואדריכלים שימנה השר על פי המלצת לשכת המהנדסים והאדריכלים, ובלבד שאם הלשכה הזאת חדלה להיות הלשכה המייצגת.
מאיר כהן: כמה לשכות כאלה יש?
<נטע ברנר נאור: יש לשכה אחת.
מאיר כהן: יש אחת?
<נטע ברנר נאור: יש אחת כזאת.
מאיר כהן: אז למה אנחנו מאפשרים לשר?
מאיר כהן: כי החוק אומר שאם יסתבר שהלשכה הזאת לא מייצגת את הרוב, הוא יכול לפנות - - -
<נטע ברנר נאור: לארגון אחר.
מאיר כהן: לארגון אחר.
מאיר כהן: כלומר שיש בשטח עוד ארגונים?
<נטע ברנר נאור: כרגע.
<אהוד נוף: יש עוד ארגונים קטנים, נוספים.
<נטע ברנר נאור: לפני כמה שנים בא ארגון העצמאים, ארגון המהנדסים והאדריכלים העצמאיים בישראל ואמר: סליחה, אין לנו ייצוג.
<נטע ברנר נאור: השר, קודם כל, בחן את עניין המספר – מי יותר גדול, ואז הוא אמר: הלשכה יותר גדולה.
<נטע ברנר נאור: לאחר מכן, הוא אמר: רגע, בואו נראה אם הלשכה, יש בקרבה עצמאים.
<נטע ברנר נאור: הוא ראה שכן.
<נטע ברנר נאור: ואז הוא החליט: אני לא ממנה מארגון העצמאים.
<נטע ברנר נאור: היה על זה בג"ץ.
מאיר כהן: את הפרט הזה של בג"ץ לא הכרתי פה.
מאיר כהן: אולי תספרי?
<נטע ברנר נאור: בג"ץ קבע ככה – בג"ץ אמר:
<נטע ברנר נאור: אני מקבל את עמדת השר באופן עקרוני ואת המתווה - - -
מאיר כהן: שאמרה?
<נטע ברנר נאור: שהתשעה הם מתוך הלשכה כי - - -
מאיר כהן: לא צריך להוסיף.
<נטע ברנר נאור: שלא צריך להוסיף, אבל הוא אמר: אני כן ממליץ ללשכה לשקול בנפש חפצה הוספה של אחד מארגון העצמאים.
<נטע ברנר נאור: והוא אמר עוד משהו: או שהשר ישקול להוסיף מקרב נציגי הממשלה נציג אחד מהעצמאים.
מאיר כהן: כלומר, לגרוע מה-13 ולהוסיף?
<נטע ברנר נאור: בדיוק.
<נטע ברנר נאור: הוא כתב את זה רק כהמלצה והוא אמר: השר יכול לשקול.
<נטע ברנר נאור: אני לא אדבר בשם הלשכה – למה הלשכה לא רוצה להוסיף מעצמה אחד מארגון העצמאים, אבל אני אדבר בשם השר.
<נטע ברנר נאור: אנחנו כתבנו חוות דעת למה זה לא נכון שזה יהיה מתוך נציגי הממשלה – נציג אחד של העצמאים.
<נטע ברנר נאור: נציגי הממשלה הם נציגי הממשלה.
<נטע ברנר נאור: אנחנו לא רוצים שנציגי הממשלה יהיו מהארגונים.
<נטע ברנר נאור: אנחנו לא רוצים.
<נטע ברנר נאור: זה שוב יפר את האיזון.
<נטע ברנר נאור: בעצם, תהיה יותר נציגות לארגונים מקצועיים מאשר לממשלה.
<נטע ברנר נאור: כי אם אנחנו לוקחים את הארבעה של האקדמיה פלוס תשעה של – זה כבר 13.
<נטע ברנר נאור: ואם מה-13 שלנו יש אחד מזה, אז כבר מופר האיזון.
<נטע ברנר נאור: ולכן אמרנו: מקרב הממשלה זה לא יהיה.
<נירה לאמעי רכלבסקי: אני חייבת לשאול: מי זה ה-13?
<נירה לאמעי רכלבסקי: - - -
<נטע ברנר נאור: 13 נציגי הממשלה.
<נטע ברנר נאור: יש נציג משרד הביטחון, יש נציגת משרד הפנים, משרד האנרגיה – נציגי משרדי הממשלה.
מאיר כהן: כל כמה זמן המועצה הזאת נפגשת?
<נטע ברנר נאור: אחת לחצי שנה.
<נטע ברנר נאור: - - - באמת עניין של תיאומים.
<נטע ברנר נאור: הגברת שרון שריקי אחראית על המועצה.
<נטע ברנר נאור: למרות שאם יש ענייני חקיקה דחופים וכולי, אז אנחנו - - -
מאיר כהן: מה הצעתכם הסופית?
<נטע ברנר נאור: אז השר אמר, כמו שהיועצת המשפטית נירה לאמעי רכלבסקי אמרה: השר כרגע לא גיבש את עמדתו הסופית לגבי הצעת החוק.
<נטע ברנר נאור: הוא רוצה שזה יהיה בתיאום והסכמה לקראת קריאות שנייה ושלישית, ובלבד ובכפוף לכך שאם באמת ימונה עוד נציג על התשעה, יהיה עוד נציג מנציגי הממשלה, כך שלא יופר האיזון.
אברהם פורז: אני מייצג את ארגון המהנדסים והאדריכלים העצמאיים.
אברהם פורז: קודם כל, אני ארצה לומר שההצעה הזאת נתמכה על ידי משרד הכלכלה והתעשייה, כשכל היחידה הזאת של העבודה הייתה, והיא נתמכה על ידי ועדת השרים לענייני חקיקה ונתמכה על ידי הממשלה, ולכן היא עברה בכנסת בתמיכת הממשלה.
אברהם פורז: גם אני חושב שהאיזון בין נציגי הממשלה לנציגים האחרים צריך להישמר.
אברהם פורז: לא צריך לגרוע מהנציגות של הממשלה, אלא אם כן היא תרצה פעם, אבל אין צורך.
אברהם פורז: והצעת החוק היא הצעה מאוד קטנה.
אברהם פורז: אנחנו, בתור מייצגי המהנדסים והעצמאיים, מצאנו שבמועצת ההנדסה והאדריכלות אנחנו לא מיוצגים מספיק טוב והאינטרסים של העצמאיים לא מיוצגים.
אברהם פורז: אנחנו בסך הכול מבקשים שמתוך תשעה, שללשכת המהנדסים והאדריכלים יש זכות – שנגרע מהם אחד, ואחד, כבשת הרש, יהיה לעצמאים.
אברהם פורז: זה מה שהחוק אומר.
אברהם פורז: הם יישארו עם שמונה - - -
מאיר כהן: זה מה שהחוק אומר.
אברהם פורז: הם יישארו עם שמונה נציגים והארגון שלנו יקבל נציג אחד.
אברהם פורז: כמו שאמרתי, זה נתמך על ידי משרד הכלכלה והתעשייה, על ידי ועדת השרים לחקיקה, עבר במליאת הכנסת פה אחד.
<קריאה: בטרומית.
אברהם פורז: בקריאה טרומית.
מאיר כהן: מה ההבדל בין העצמאים לבין הלא עצמאים?
<אהוד נוף: - - -
אברהם פורז: אנחנו, בעיקרון, ארגון של מעסיקים.
אברהם פורז: אנחנו מעסיקים הרבה מאוד שכירים.
אברהם פורז: אנחנו מייצגים את בעלי המשרדים העצמאיים, שהם בעצם הגדולים והם מעסיקים את השכירים, ולפעמים יש ניגוד אינטרסים.
אברהם פורז: ובסך הכול אנחנו מבקשים אחד מתוך תשעה, שקולנו יישמע.
<ליאור בראון: עוד מילה אחת, בבקשה.
<ליאור בראון: שמי ליאור בראון.
<ליאור בראון: אני מנכ"ל ארגון המהנדסים והאדריכלים העצמאיים.
<ליאור בראון: לעניין הגופים הנוספים המקבילים שיש אל מול הלשכה הראשית – אנחנו הגוף הגדול ביותר שמייצג עצמאים.
<ליאור בראון: וכפי שציינו בדיונים הקודמים, יש לנו מעל 2,200 בעלי משרדים, שבמשרדים האלו יש 30 אלף עובדים.
<ליאור בראון: זה לא איזה מספר אצבע.
<ליאור בראון: אנחנו רשומים אצל רשם המאגרים.
<ליאור בראון: אנחנו קיימים משנת 1986, ועד היום לא היה לנו שום ייצוג במועצה.
<ליאור בראון: עכשיו, צריך להבין שאינטרסים של עצמאים הם אינטרסים שונים לגמרי.
<ליאור בראון: יש הרבה מאוד סוגיות שאמורות להידון במועצה - - -
מאיר כהן: כמו, למשל.
מאיר כהן: תן לי דוגמה.
<ליאור בראון: למשל: סוגיה של הסגת גבול מקצוע, שהיא סוגיה מאוד-מאוד חשובה.
<ליאור בראון: בין היתר, אנחנו רואים את זה היום.
<ליאור בראון: יצא לי לשבת ולדבר פה עם ידידי מפורום אדריכלים צעירים על הבעיות שיש במקצוע, ואלה בעיות - - -
מאיר כהן: אבל זה לא מעניין את הלשכה שלכם?
<ליאור בראון: שוב, אני אומר:
<ליאור בראון: אנחנו מייצגים אינטרסים של עצמאים ואנחנו פועלים תחת תקנון שהוא ייעודי עבור עצמאים.
<ליאור בראון: הלשכה מייצגת גם שכירים, גם עצמאים.
<ליאור בראון: לפעמים יש גם ניגודי עניינים בסוגיות האלו, ואנחנו, במשך כל השנים האלו, הודרנו מהמועצה.
<ליאור בראון: לא נשמע קולנו.
<ליאור בראון: זאת אומרת, אנחנו חושבים שקול אחד בתוך מועצה כל כך מגוונת – לא יקרה שום דבר אם קולנו יישמע.
<נירה לאמעי רכלבסקי: אבל יש אדריכלים עצמאיים היום במועצה שיושבים.
<אהוד נוף: בוודאי.
<נירה לאמעי רכלבסקי: יותר מאחד.
אברהם פורז: אבל הם לא מכוח, הם לא באים מכוח השליחות של - - -
<נירה לאמעי רכלבסקי: - - - עצמם - - - והם עצמאיים - - -
<ליאור בראון: כן, צריך פשוט להכיר את זה.
אברהם פורז: אבל זה לא האג'נדה שלהם.
<ליאור בראון: צריך להכיר את הבעיות של העצמאים.
<ליאור בראון: בסופו של דבר, אני מניח שכולנו מסכימים פה: העצמאים הם הקטר של הכלכלה.
<ליאור בראון: הם בעצם אלו שמעסיקים תחתם את כל הצוותים של המהנדסים ושל האדריכלים.
<ליאור בראון: יש הרבה מאוד סוגיות שהן רלבנטיות לענף הזה מבחינת נקודת המבט של העצמאים.
<ליאור בראון: ובאמת, אתה יודע, בצורה שאי אפשר לתאר אותה, מדירים את העצמאים מהפורום הזה.
<ליאור בראון: עכשיו, הייתה הסכמה על העניין הזה, וכל פעם זה נתקע באיזשהו.
<ליאור בראון: יש איזשהו מחסום, כשהאינטרס הוא ברור לכולם.
<ליאור בראון: ברור לכולם.
<נירה לאמעי רכלבסקי: איפה הניגודים?
מאיר כהן: הצעת החוק הזאת היא מאוד ברורה ואני מבקש להתייחס רק אל הצעת החוק.
מאיר כהן: אני אומר לך גם, מר ויקטור אבקסיס.
מאיר כהן: תיכף נשמע גם אותך.
מאיר כהן: הצעת החוק אומרת: סעיף 1 – במקום "תשעה" יבוא "שמונה".
מאיר כהן: תזכרו, על זה אנחנו מדברים.
מאיר כהן: זאת הצעת החוק.
מאיר כהן: את זה אנחנו צריכים לאשר.
מאיר כהן: זאת הצעת חוק שעברה בתמיכת הממשלה.
מאיר כהן: עכשיו, אני רוצה לשאול עוד פעם אותך:
מאיר כהן: תחדד את ההבדל בין אם נאמר שממילא בתוך התשעה יושבים שלושה עצמאים.
מאיר כהן: כלומר, יכול מאוד להיות שאם אני מוסיף אחד, אז בעצם יש לכם ארבעה.
<אהוד נוף: יותר מזה, - - -
<ליאור בראון: לא, לא, אין לנו - - -.
<ליאור בראון: אותם שלושה שאנחנו מדברים הם שלושה שפועלים תחת תקנון של לשכת המהנדסים והאדריכלים האקדמאים - - -
מאיר כהן: התקנון הזה לא מחייב אותך?
<ליאור בראון: שוב, במדינת ישראל אנחנו יודעים הרי שכל גוף פועל מכוח תקנון ותחת הרישום שלו אצל רשם העמותות.
אברהם פורז: השאלה מה השליחות שלהם.
<ליאור בראון: אנחנו פועלים תחת תקנון שמאושר כל שנה, יש לנו אישור לניהול תקין.
<ליאור בראון: אנחנו פועלים תחת תקנון מאוד מוסדר וברור.
<ליאור בראון: הלשכה פועלת תחת התקנון שלה, האנשים שהיא שולחת עוסקים בסוגיות שונות לחלוטין מהסוגיות שלנו.
<אהוד נוף: בוודאי, אנחנו מתעסקים במקצוע.
<ליאור בראון: אנחנו מייצגים את העצמאים פר-אקסלנס.
<ליאור בראון: יש סוגיות, מניפת סוגיות, יש מניפה שלמה של סוגיות שהעצמאים עוסקים בהם – כאב ראש אחד שלם של דברים - - -
מאיר כהן: תגיד, אתה מרגיש שבמצב הנוכחי יש משהו שמונע ממך להביע את מה שאתה רוצה?
<ליאור בראון: בוודאי.
אברהם פורז: אין נציגות - - -
<ליאור בראון: אין לנו נציגות.
<ליאור בראון: מעולם לא ידענו מתי המועצה מתכנסת ומתי לא.
<ליאור בראון: היו נושאים, שכמו שאמרתי, שהם בניגודי עניינים לסוגיות של הלשכה, שהדלת - - -
מאיר כהן: כלומר, אתה אומר: בין אם הם עצמאיים או לא, השולח שלהם זה לא אתם.
<ליאור בראון: בדיוק.
<ליאור בראון: וזה המקור החוקי.
אברהם פורז: האג'נדה שלהם היא אחרת.
אברהם פורז: אין להם אג'נדה.
מאיר כהן: מקור הסמכות - - -
<ליאור בראון: זה המקור החוקי.
<ליאור בראון: בדיוק – התקנון.
<נירה לאמעי רכלבסקי: התקנון הזה גם לא מונע מהם מלייצג את עצמם.
<נירה לאמעי רכלבסקי: כי הלוא צריך לזכור שהם עצמם עצמאיים.
<נירה לאמעי רכלבסקי: כלומר, יש להם פה, באיזשהו מקום, אינטרס אישי.
מאיר כהן: שליחות.
<קריאה: נו, בטח - - -
מאיר כהן: הם לא באים בשליחותם, אלא - - -
<ליאור בראון: הם לא באים - - -
אברהם פורז: אחד מהם יכול להיות - - -
<נירה לאמעי רכלבסקי: אני רק לא מבינה מה אומר התקנון הזה שמונע מהם - - -
אברהם פורז: אז אף אחד לא מונע מהם.
אברהם פורז: הם יכולים, אבל הם לא רוצים.
אברהם פורז: לא בגלל זה - - -
מאיר כהן: חבריה, אני משער שאם הם נשלחו על ידי הלשכה, - -
אברהם פורז: נשלחו על ידי ארגון שרובו - - -
מאיר כהן: - - אז הם ישמיעו את מה שהלשכה - - -.
מאיר כהן: טבעי, כי הלשכה - - -
אברהם פורז: בדיוק.
אברהם פורז: הם נשלחו על ידי ארגון שרובו - - -
מאיר כהן: הבנו את הנקודה הזאת, אני רוצה לעבור.
מאיר כהן: החבר'ה שהצטרפו עכשיו, מי אתם?
מאיר כהן: תציגו את עצמכם.
<יובל בריק: אנחנו מהתאחדות קבלני מיזוג האוויר והחימום.
<יובל בריק: אנחנו מתעסקים גם באדריכלים ובמהנדסים.
מאיר כהן: מר אהוד נוף, בבקשה.
<אהוד נוף: שלום.
<אהוד נוף: אהוד נוף, יושב ראש לשכת המהנדסים, האדריכלים והאקדמאים במקצועות הטכנולוגיים.
<אהוד נוף: במדינה, ב-30 השנים האחרונות, ישנם מעל 100 אלף בוגרים של הנדסה ומעל 50 אלף בוגרים אקדמאים במקצועות הטכנולוגיים, שזה מחשבים, כימאים – כל מיני דברים כאלה.
מאיר כהן: - - - 200 אלף - - -
<אהוד נוף: לפחות 150 אלף, אבל הגיעו מחוץ לארץ והכול, והיו לפני 30 שנה, יותר מ-30 שנה – כאלה שסיימו.
<אהוד נוף: אני מתאר לעצמי שזה 200 אלף.
<אהוד נוף: זה מספר שהוא משקף את המציאות.
<אהוד נוף: אנחנו קשורים למעל 50 אלף ישירות – מהנדסים.
<אהוד נוף: כולם מהנדסים.
<אהוד נוף: לא משרדים שמייצגים פקידים ואני לא יודע מה.
<אהוד נוף: לשכת המהנדסים מייצגת את הטכנולוגיה, ואנחנו מחפשים את הטכנולוגיה.
<אהוד נוף: אנחנו רוצים לקדם את הטכנולוגיה במדינת ישראל.
<אהוד נוף: אנחנו קשורים הן לאקדמיה, מצד אחד, והן לתעשייה, מצד שני.
<אהוד נוף: אנחנו בתור נציגים.
<אהוד נוף: ולמה שמו אותנו במועצת ההנדסה והאדריכלות?
<אהוד נוף: שמו אותנו כיוון שהבינו שאנחנו כגוף יציג יכולים לשקף את כלל הספקטרום של המהנדסים.
<אהוד נוף: יש מהנדסי מכונות ויש מהנדסי חשמל ואלקטרוניקה וכימיה, ויש מהנדסי מחשבים ויש אדריכלים ויש מהנדסי קונסטרוקציה ויש מלא סוגי מהנדסים, עוד הרבה סוגי מהנדסים ואנחנו מייצגים את כולם.
<אהוד נוף: כולם נמצאים אצלנו.
<אהוד נוף: ולכן כל פעם, לקראת הבחירה למועצת ההנדסה והאדריכלות, אנחנו בוחרים הן לפי העניין הציבורי.
<אהוד נוף: למשל: בטיחות.
<אהוד נוף: עכשיו יש בעיות עם בטיחות.
<אהוד נוף: אנחנו בוחרים מהנדסי בטיחות, שהם חלק מאיתנו, ואנחנו מכניסים את האנשים האלה לתוכו לפי הטיב ולפי האיכות המקצועית של הרמה המקצועית כמהנדס שאנחנו מחפשים.
<אהוד נוף: עכשיו, אנחנו לא היינו בדיונים הראשונים שהיו לגבי הצעת החוק, אבל התנגדנו לדברים שהועברו בהצעת החוק.
<אהוד נוף: ישנם המון גופים של מהנדסים.
<אהוד נוף: אחד מהגופים הוא לא של מהנדסים, הוא של משרדי מהנדסים – זה הגוף הזה.
<אהוד נוף: אבל יש עוד הרבה סוגים של גופים: יש גוף של מיזוג אוויר - - -
אברהם פורז: טוב, יחליט השר.
<אהוד נוף: נכון.
מאיר כהן: החוק הזה בא ואומר: בואו, תפתחו פתח, שהנציג התשיעי - - - של נציגים עצמאיים - - -
<אהוד נוף: אוקיי, אז אני אדבר לגבי הנציג התשיעי.
מאיר כהן: השר, כמו שהוא מחליט לגביכם, הוא יחליט גם לגבם – איזה נציגים, של מיהו - - -
<אהוד נוף: מצוין.
<אהוד נוף: עכשיו, כיוון שאנחנו - - - וכיוון שאף אחד מאיתנו לא אינטרסנט – לא מקבל כסף מהלשכה ולא שום דבר, לכן אנחנו בוחרים את האנשים המתאימים.
<אהוד נוף: אני יכול לספר לך שאחד הנציגים שלנו – סתם, דוגמה – הוא בעל משרד של 100 מהנדסי תכנון.
<אהוד נוף: קוראים לו ישראל דוד.
<אהוד נוף: הוא גם חבר בארגון העצמאים.
<אהוד נוף: אבל יש אצלנו הרבה עצמאים בתוכו.
<אהוד נוף: אנחנו לא מסתכלים אם הוא דווקא עצמאי או דווקא שכיר.
<אהוד נוף: אנחנו מסתכלים על כלל האנשים, לפי הרמה המקצועית, ואנחנו בוחרים את האנשים.
<אהוד נוף: והנה בחרנו אותו.
<אהוד נוף: והוא, למשל, הנציג שלנו במועצת ההנדסה והאדריכלות.
<אהוד נוף: הוא גם הנציג שלנו במכון התקנים, כי הוא מקצוען והוא באמת "תותח".
<אהוד נוף: הוא מייצג משרד של 100 מהנדסים.
<אהוד נוף: לא 100 עובדים – 100 מהנדסים.
<אהוד נוף: יש לו עוד הרבה עובדים במשרד הזה.
<אהוד נוף: יש לנו אדריכלים, יש לנו את הכול אצלנו.
<אהוד נוף: מה שאנחנו חושבים, שאם יש רצון כלשהוא לעשות משהו, כן?
<אהוד נוף: אנחנו חושבים ורוצים להצהיר ולכוון את הדברים, אולי לכיוון אחר.
<אהוד נוף: אנחנו תומכים ואנחנו יושבים כרגע ככאלה שרואים את עצמם אחראיים על הטכנולוגיה במדינת ישראל ועל פיתוח הטכנולוגיה במדינת ישראל.
<אהוד נוף: אנחנו יושבים עם התאחדות הסטודנטים ואנחנו רוצים למנות בן אדם, אולי, מתוך התאחדות הסטודנטים, שיהיה.
<אהוד נוף: כדי שיהיה.
<קריאה: - - - אנשים, תמנו סטודנט.
<אהוד נוף: ולכן להתחיל לפזר לכל מיני איגודים קיקיוניים שכל אחד מייצג כמה מהנדסים ואולי הוא מתעסק ברווחה, כמו שמתעסק האיגוד הזה, ובשכר המהנדסים, ולא - - -
מאיר כהן: רווחה זה דבר מאוד חשוב.
מאיר כהן: עיקר עבודתנו כאן.
<אהוד נוף: כן, אבל מועצת ההנדסה והאדריכלות מטפלת בבעיות המקצוע.
<אהוד נוף: אם יש לך בניין מתמוטט, אז אתה צריך להבין למה הבניין מתמוטט ואתה לא צריך להבין למה השכר הוא - - -
מאיר כהן: מה ההצעה השנייה שאתם מציעים?
מאיר כהן: יש לכם עוד הצעה?
<אהוד נוף: ההצעה שלי שאם רוצים להוסיף – בשום פנים לא לקחת.
מאיר כהן: שישמרו על האיזון, אתה אומר?
<אהוד נוף: בשום פנים לא לקחת.
מאיר כהן: לא משנה מה יוסיפו – ישאירו לי את התשעה.
<אהוד נוף: אני חושב ככה: אני חושב שזה מאוד הגיוני להשאיר את התשעה, כיוון שיש הרבה דיסציפלינות של מהנדסים ואני מייצג ומכניס לשם את כולם.
<אהוד נוף: ודבר נוסף: אם רוצים להגדיל נציג של הממשלה ונציג, כמו שהשר ביקש: להגדיל נציג של הממשלה ונציג נוסף – אז כן.
<אהוד נוף: אז אנחנו נבחר נציג מתוך התאחדות הסטודנטים כדי שייצג את הדור הצעיר.
<אהוד נוף: זה עתיד הטכנולוגיה של המדינה.
<אהוד נוף: המדינה לא תומכת בצעירים?
<אהוד נוף: אני רוצה להכניס לשם עוד צעירים בדבר הזה, אבל בשביל מה לקחת מתוך לשכת המהנדסים והאדריכלים, שזה הגוף הפרופסיונלי היציג במדינת ישראל?
מאיר כהן: זה החוק שעבר ונתמך על ידי הממשלה, שבא ואומר: - -
<אהוד נוף: אבל יכול להיות שלא שמעו אותנו.
מאיר כהן: - - במקום תשעה, יהיו שמונה, ואחד יהיה של העצמאים.
מאיר כהן: זה עבר את ממשלת ישראל וביקשו מאיתנו, הממשלה ביקשה מאיתנו להכין אותו לקריאה - - -
אברהם פורז: גם הכנסת.
אברהם פורז: זה עבר קריאה מוקדמת.
מאיר כהן: גם הכנסת.
אברהם פורז: פה אחד, אגב.
מאיר כהן: הקשבנו - - -
<אהוד נוף: אבל אפשר גם להציע הצעה נוספת.
<אהוד נוף: אולי היא יותר טובה.
מאיר כהן: אני מקבל.
מאיר כהן: לכן אתה אומר את הדברים שלך.
מאיר כהן: מר ויקטור אבקסיס, בבקשה.
<ויקטור אבקסיס: שלום.
<ויקטור אבקסיס: אני ויקטור אבקסיס, יושב ראש פורום אדריכלים צעירים.
מאיר כהן: איפה אתה לומד?
<ויקטור אבקסיס: אדריכלים צעירים זה אחרי הלימודים.
<ויקטור אבקסיס: למדתי בטכניון.
<ויקטור אבקסיס: אני אדריכל רשוי כבר היום, ואנחנו עוסקים בהמון תחומים מקצועיים.
<ויקטור אבקסיס: אני רוצה להגיד: קודם כל, לוועדת השרים לענייני חקיקה, בהחלטה שלה הכניסה תמיכה.
<ויקטור אבקסיס: הם כתבו בהחלטה שהם תומכים גם בהוספת נציג של צעירים.
<ויקטור אבקסיס: כתוב שם, כך שאפשר, לדעתי, לדון על זה.
<ויקטור אבקסיס: מעבר לזה, אני רוצה להגיד ככה: מועצת ההנדסה והאדריכלות, זה הגוף היום שקובע מהמון היבטים, כמו שמר אהוד נוף אמר.
<ויקטור אבקסיס: אני לא מתווכח איתו, אבל יש עוד היבט של כל חסמי הכניסה למקצוע או שערי הכניסה למקצוע – איך שלא תסתכלו על זה – שהיום נקבעים על ידי מועצת ההנדסה והאדריכלות.
<ויקטור אבקסיס: היא זאת שקובעת את אמות המידה להתמחות: מי יהיה מאמן, מי לא יהיה מאמן.
<ויקטור אבקסיס: ולא רק זה: גם עוד כל מיני כללים ותקנות וועדות מקצועיות שונות.
<ויקטור אבקסיס: עכשיו, אני חייב להגיד שאני אמנם לא חבר במועצה, אבל אני חבר בוועדת המשנה של המועצה, כאדם חיצוני, לאיחוד פעולות, וגם לא בקלות נכנסנו לשם.
<ויקטור אבקסיס: ואני חושב שאם לא יהיה ייצוג לצעירים במועצה, אנחנו פוגעים בעצם ביכולת של הצעירים בכלל להתמודד עם כל מה שמפילים עליהם חדשות לבקרים, ואני חושב שיש מקום לייצוג של צעירים.
<ויקטור אבקסיס: אנחנו היום ארגון הצעירים היחיד בתחום העצמאי.
מאיר כהן: יופי שאני שומע אותך, הכול בסדר.
מאיר כהן: אגב, בהצעת הממשלה, לפחות במה שמונח לפניי, לא רשום.
מאיר כהן: כתוב בכפוף להסכמה בין משרד הכלכלה והתעשייה - - -